ועדת הכספים, כנסת 17, פרוטוקול מספר 456, 2007-07-09 11:35

אלי אפללו: שלום לכולם, אני פותח את הדיון

חגית נאמן: אני היועצת המשפטית של הבורסה לניירות ערך.

חגית נאמן: אני אקצר.

חגית נאמן: רציתי לפתוח ולהגיד שזה 6 תיקונים טכניים, אך לאור ההערה אני שוקלת את זה מחדש.

חגית נאמן: מכל מקום – אלה באמת 6 תיקונים טכניים – אתם רוצים שאעשה סקירה קצרה – אחד לאחד?

חגית נאמן: התיקון הראשון מדבר על שיטת המסחר.

חגית נאמן: עד לאחרונה היה בסוף יום המסחר – מסחר בשער הנעילה.

חגית נאמן: הוא בוטל.

חגית נאמן: אנחנו רוצים להתאים את התקנות שלנו לביטול של שלב הנעילה.

חגית נאמן: התיקון השני מתייחס לדרישה של חבר בורסה - - נדרש לוותק פעילות של שנתיים.

חגית נאמן: לפעמים קורה שבמסגרת התארגנות מחדש מעבירים - - של חבר בורסה לגוף משפטי אחר.

חגית נאמן: במקרה כזה, למעשה – החבר הוא אותו חבר, רק המסגרת המשפטית שונה, ורוצים לפטור מהדרישה לוותק פעילות.

חגית נאמן: התיקון השלישי – דרך פרסום של מתאר במעו"ף.

חגית נאמן: זה כמו תשקיף.

חגית נאמן: התיקון היה עד היום בספרית הבורסה.

חגית נאמן: עם העידן הדיגיטלי סגרנו את ספרית הבורסה, וכל הנתונים מופיעים בשני אתרים של הבורסה – אחד זה אתר להודעות של כל החברות הרשומות והשני זה אתר האינטרנט הרגיל של הבורסה.

חגית נאמן: התיקון הרביעי זה הפיכת שם הרשימה הראשית למסחר בניירות ערך מ "רשימה רגילה" ל "רשימה הראשית".

חגית נאמן: התיקון החמישי - -

ראובן ריבלין: באתר של הבורסה - הגולשים משלמים?

קריאה: לא.

קריאה: זה שירות לציבור.

ראובן ריבלין: מי מממן את זה?

ראובן ריבלין: האתר הוא מעולה.

חגית נאמן: הבורסה.

חגית נאמן: האתר שלנו הוא לשירות הציבור.

חגית נאמן: יש לנו שני אתרים – גם אתר אינטרנט וגם אתר - -שזה כל ההודעות של החברות.

ראובן ריבלין: מה העלות?

חגית נאמן: אני לא יודעת להגיד לך.

חגית נאמן: אבל אתר אחד מקושר לאתר של הרשות ויש בו את כל ההודעות של החברות, והאתר השני זה אתר שהשקענו בו לא מעט, וגם עשינו אתר באנגלית שמיועד גם למשקיעים זרים.

חגית נאמן: התיקון החמישי – - שהיו אצלנו עד לאחרונה בתקנון הבורסה ועברו במסגרת התיקון לחוק ניירות ערך עם חוק החיתום החדש.

חגית נאמן: אנחנו מבטלים הוראות שמתייתרות אצלנו בתקנון והתיקון האחרון זה כל מה שנוגע להקצאה פרטית.

חגית נאמן: אנחנו שינינו את התנאים להקצאות פרטיות והיתה שם הגדרה שמתייחסת לחברה בקשיים.

חגית נאמן: כיוון שאותה דרישה כבר לא קיימת גם התייתר הצורך בהגדרה של "חברה בקשיים".

אלי אפללו: תודה רבה.

אלי אפללו: אנחנו מצביעים.

אלי אפללו: מי בעד?

אלי אפללו: מי נגד?

אלי אפללו: רוב בעד, אין מתנגדים ואין נמנעים.

אלי אפללו: כל התיקונים לתקנון שהונחו על סדר היום - אושרו.